****

**ОСНОВНА ШКОЛА „ДОСИТЕЈ ОБРАДОВИЋ“**

**ФАРКАЖДИН**

**ПОСЛОВНИК О РАДУ НАСТАВНИЧКОГ ВЕЋА**

**Фаркаждин, 2024. године**

**С А Д Р Ж А Ј**

 **I ОСНОВНЕ ОДРЕДБЕ** (Члан 1.) (Члан 2.) (Члан 3.)

**II НАЧИН РАДА НАСТАВНИЧКОГ ВЕЋА** (Члан 4.)

Са­зи­ва­ње и припремање сед­ни­ца На­став­нич­ког ве­ћа (Члан 5.) (Члан 6.) (Члан 7.) (Члан 8.)

Рад на сед­ни­ци Наставничког већа (Члан 9.) (Члан 10.) (Члан 11.)

Гласање и одлучивање на седници Наставничког већа (Члан 12.) (Члан 13.) (Члан 14.)

Одр­жа­ва­ње ре­да на сед­ни­ци Наставничког већа (Члан 15.) (Члан 16.) (Члан 17.) (Члан 18.)

(Члан 19.) (Члан 20.)

Завршетак рада на седници (Члан 21.)

**III ЗАПИСНИК СА СЕДНИЦЕ НАСТАВНИЧКОГ ВЕЋА** (Члан 22.) (Члан 23.) (Члан 24.) (Члан 25.)

(Члан 26.) (Члан 27.)

**IV ЗАВРШНЕ ОДРЕДБЕ** (Члан 28.) (Члан 29.) (Члан 30.)

На основу члана 119. став 1. тачка 1) Закона о основама система образовања и васпитања („Службени гласник РС“, бр. 88/2017, 27/2018. – др. закони, 10/2019, 6/2020, 129/2021 и 92/2023), члана 106. став 1. тачка 1) Статута Основне школе „Доситеј Обрадовић“ у Фаркаждину (у даљем тексту: Статут), број 272 од 26.04.2024. године, и чланова 25. – 28. Пословника о раду Школског одбора Основне школе „Доситеј Обрадовић“ Фаркаждин, бр. 383 од 30.06.2022. године, на седници одржаној 04.11.2024. године, Школски одбор Основне школе „Доситеј Обрадовић“ у Фаркаждину донео је

**ПОСЛОВНИК О РАДУ НАСТАВНИЧКОГ ВЕЋА**

**Основне школе „Доситеј Обрадовић“ у Фаркаждину**

**I ОСНОВНЕ ОДРЕДБЕ**

Члан 1.

Пословником о раду наставничког већа Основне школе „Доситеј Обрадовић“ у Фаркаждину (у да­љем тек­сту: По­слов­ник) уре­ђу­је се пред­мет и на­чин ра­да, са­зи­ва­ње и при­пре­ма­ње сед­ни­ца, до­но­ше­ње од­лу­ка и гла­са­ње, во­ђе­ње за­пи­сни­ка и сва дру­га пи­та­ња од зна­ча­ја за рад на­став­нич­ког ве­ћа (у даљем тексту: Наставничко веће) Основ­не шко­ле " Доситеј Обрадовић" и Фаркаждину (у да­љем тек­сту: Шко­ла).

Од­ред­бе По­слов­ни­ка оба­ве­зне су за све чла­но­ве На­став­нич­ког ве­ћа и сва дру­га ли­ца ко­ја при­су­ству­ју ње­го­вим сед­ни­ца­ма.

Члан 2.

На­став­нич­ко ве­ће је струч­ни ор­ган Шко­ле ко­га чи­не васпитачи,на­став­ни­ци и струч­ни са­рад­ни­ци.

На­став­нич­ким ве­ћем пред­се­да­ва и ру­ко­во­ди ди­рек­тор Шко­ле (у даљем тексту: Директор).

У ра­ду На­став­нич­ког ве­ћа уче­ству­је пе­да­го­шки, од­но­сно ан­дра­го­шки аси­стент, без пра­ва од­лу­чи­ва­ња.

Сед­ни­ца­ма Наставничког већа, као струч­ног ор­га­на Шко­ле мо­гу да при­су­ству­ју пред­став­ни­ци уче­нич­ког пар­ла­мен­та у Школи (у даљем тексту: Ученички парламент), без пра­ва од­лу­чи­ва­ња.

При­прав­ник-ста­жи­ста и на­став­ни­ци по уго­во­ру о извођењу наставе уче­ству­ју у ра­ду На­став­нич­ког ве­ћа без пра­ва од­лу­чи­ва­ња.

Члан 3.

На­став­нич­ко ве­ће, као струч­ни ор­ган, ста­ра се о обез­бе­ђи­ва­њу и уна­пре­ђи­ва­њу ква­ли­те­та васпитно-образовног и обра­зов­но–вас­пит­ног ра­да у Шко­ли, а ње­го­ве над­ле­жно­сти про­пи­са­не су За­ко­ном о осно­ва­ма си­сте­ма обра­зо­ва­ња и вас­пи­та­ња и За­ко­ном о основ­ном обра­зо­ва­њу и вас­пи­та­њу и Ста­ту­том.

**II НАЧИН РАДА НАСТАВНИЧКОГ ВЕЋА**

Члан 4.

На­став­нич­ко ве­ће свој рад оба­вља на сед­ни­ца­ма.

Сед­ни­це На­став­нич­ког ве­ћа се одр­жа­ва­ју у про­сто­ри­ја­ма Шко­ле, по пра­ви­лу ван рад­ног вре­ме­на и јав­не су.

Сед­ни­це се одр­жа­ва­ју пре­ма ди­на­ми­ци од­ре­ђе­ној Про­гра­мом ра­да На­став­нич­ког ве­ћа ко­ји је са­став­ни део Го­ди­шњег пла­на ра­да Шко­ле.

Из­у­зет­но, Ди­рек­тор је у оба­ве­зи да за­ка­же сед­ни­цу на зах­тев нај­ма­ње јед­не тре­ћи­не чла­но­ва На­став­нич­ког ве­ћа, Школ­ског од­бо­ра, Са­ве­та ро­ди­те­ља или Уче­нич­ког пар­ла­мен­та.

**Са­зи­ва­ње и припремање сед­ни­ца На­став­нич­ког ве­ћа**

Члан 5.

Сед­ни­це са­зи­ва и њи­ма председава и руководи Ди­рек­тор, без пра­ва од­лу­чи­ва­ња.

У од­су­ству Ди­рек­то­ра, сед­ни­це са­зи­ва и њи­ма председава и ру­ко­во­ди стручни сарадник-педагог или друго лице, односно члан Наставничког већа кога Директор овласти.

Пред­лог днев­ног ре­да сед­ни­це при­пре­ма Ди­рек­тор, а у при­пре­ми ма­те­ри­ја­ла за сед­ни­цу по­ма­жу му струч­ни са­рад­ни­ци Шко­ле и оста­ли чла­но­ви На­став­нич­ког ве­ћа.

При са­ста­вља­њу пред­ло­га днев­ног ре­да Ди­рек­тор во­ди ра­чу­на:

-да се на сед­ни­ца­ма раз­ма­тра­ју пи­та­ња ко­ја по за­кон­ским про­пи­си­ма и Ста­ту­ту спа­да­ју у над­ле­жност На­став­нич­ког ве­ћа;

-да днев­ни ред об­у­хва­та пр­вен­стве­но она пи­та­ња ко­ја су у вре­ме одр­жа­ва­ња сед­ни­це нај­ак­ту­ел­ни­ја и нај­хит­ни­ја за оства­ри­ва­ње васпитно-образовног и обра­зов­но-вас­пит­ног ра­да у Шко­ли;

-да днев­ни ред не бу­де су­ви­ше оби­ман и да све ње­го­ве тач­ке мо­гу да се об­ра­де на тој сед­ни­ци;

-да се ре­до­след та­ча­ка пред­ло­га днев­ног ре­да утвр­ђу­је пре­ма ва­жно­сти и хит­но­сти пред­ме­та.

Члан 6.

Ре­дов­не сед­ни­це за­ка­зу­ју се нај­ма­ње три да­на пре одр­жа­ва­ња сед­ни­це.

Ван­ред­не сед­ни­це за­ка­зу­ју се нај­ма­ње 24 ча­са пре одр­жа­ва­ња сед­ни­це.

Дан, час и ме­сто одр­жа­ва­ња сед­ни­це са пред­ло­гом днев­ног ре­да об­ја­вљу­је се на огла­сној та­бли Шко­ле.

Члан 7.

Сва­ки члан На­став­нич­ког ве­ћа у оба­ве­зи је да при­су­ству­је сед­ни­ца­ма и сво­јим са­ве­сним ра­дом до­при­но­си успе­шном оства­ри­ва­њу по­сло­ва ко­ји су му за­кон­ским про­пи­си­ма и Ста­ту­том ста­вље­ни у над­ле­жност.

У слу­ча­ју спре­че­но­сти да при­су­ству­је сед­ни­ца­ма, члан На­став­нич­ког ве­ћа је ду­жан да о раз­ло­зи­ма спре­че­но­сти бла­го­вре­ме­но, а нај­ка­сни­је 24 часа пре времена од­ре­ђе­ног за одр­жа­ва­ње сед­ни­це, оба­ве­сти Ди­рек­то­ра.

Члан 8.

На сед­ни­це На­став­нич­ког ве­ћа мо­гу се по­зи­ва­ти пред­став­ни­ци Школ­ског од­бо­ра, Са­ве­та ро­ди­те­ља, као и пред­став­ни­ци Уче­нич­ког пар­ла­мен­та, ка­да да­ју сво­ја ми­шље­ња и пред­ло­ге у скла­ду са сво­јим за­кон­ским овла­шће­њи­ма, као и дру­га ли­ца ко­ја има­ју ин­те­рес да при­су­ству­ју сед­ни­ци.

Ка­да На­став­нич­ко ве­ће ре­ша­ва о пред­ло­зи­ма, пи­та­њи­ма и ста­во­ви­ма ко­је му је упу­тио Са­вет ро­ди­те­ља, у скла­ду са сво­јим за­кон­ским овла­шће­њи­ма, сед­ни­ци оба­ве­зно при­су­ству­је пред­сед­ник Са­ве­та ро­ди­те­ља.

Ка­да На­став­нич­ко ве­ће да­је сво­је ми­шље­ње Школ­ском од­бо­ру о при­ја­вље­ним кан­ди­да­ти­ма за Ди­рек­то­ра, сед­ни­ци при­су­ству­ју сви за­по­сле­ни, ко­ји се из­ја­шња­ва­ју о свим кан­ди­да­ти­ма, тај­ним гласањем.

**Рад на сед­ни­ци Наставничког већа**

Члан 9.

На­став­нич­ко ве­ће мо­же од­лу­чи­ва­ти о пи­та­њи­ма утвр­ђе­ним днев­ним ре­дом ако сед­ни­ци при­су­ству­је ви­ше од по­ло­ви­не укуп­ног бро­ја чла­но­ва На­став­нич­ког ве­ћа.

У про­тив­ном, Ди­рек­тор од­ла­же сед­ни­цу и за­ка­зу­је но­ву, уко­ли­ко је мо­гу­ће од­мах, а уко­ли­ко ни­је мо­гу­ће у ро­ку од три да­на.

На­кон утвр­ђи­ва­ња кво­ру­ма, пре утвр­ђи­ва­ња днев­ног ре­да Ди­рек­тор као пред­се­да­ва­ју­ћи да­је оба­ве­ште­ња о из­вр­ше­ним од­лу­ка­ма са прет­ход­не сед­ни­це, а по­том се раз­ма­тра и усва­ја пред­лог днев­ног ре­да.

Сва­ки члан На­став­нич­ког ве­ћа има пра­во да пред­ло­жи из­ме­не и до­пу­не днев­ног ре­да и о њи­ма се мо­ра од­лу­чи­ва­ти пре пре­ла­ска на днев­ни ред.

По­што је днев­ни ред усво­јен, Ди­рек­тор про­гла­ша­ва утвр­ђе­ни днев­ни ред и из­да­је на­лог да се то кон­ста­ту­је у за­пи­сни­ку.

Пре пре­ла­ска на днев­ни ред до­но­си се од­лу­ка о усва­ја­њу за­пи­сни­ка са прет­ход­не сед­ни­це.

Члан 10.

Ди­рек­тор, као пред­се­да­ва­ју­ћи, руководи седницом, да­је реч уче­сни­ци­ма ди­ску­си­је, во­ди ра­чу­на о вре­ме­ну и ре­до­сле­ду из­ла­га­ња и ста­ра се о то­ме да се на сед­ни­ци раз­мо­тре све тач­ке днев­ног ре­да.

Сва­ки уче­сник у ди­ску­си­ји у оба­ве­зи је да прет­ход­но од Ди­рек­то­ра тра­жи реч и го­во­ри са­мо ка­да је до­би­је, кон­крет­но о пи­та­њу ко­је се раз­ма­тра, из­бе­га­ва­ју­ћи оп­шир­ност.

Ди­рек­тор има пра­во да пре­ки­не уче­сни­ка у ди­ску­си­ји, опо­ме­не га да се не уда­ља­ва од тач­ке днев­ног ре­да и за­тра­жи да у из­ла­га­њу бу­де кра­ћи и кон­крет­ни­ји.

Уко­ли­ко уче­сник у ди­ску­си­ји и по­сле опо­ме­не не по­сту­пи по при­мед­би Ди­рек­то­ра, може му се ускратити пра­во на да­ље из­ла­га­ње.

Осим Ди­рек­то­ра, као пред­се­да­ва­ју­ћег, ни­ко не­ма пра­во да пре­ки­да уче­сни­ка у ди­ску­си­ји.

Члан 11.

На пред­лог пред­се­да­ва­ју­ћег или чла­на, На­став­нич­ко ве­ће мо­же до­не­ти од­лу­ку, у оправ­да­ним слу­ча­је­ви­ма и без рас­пра­ве, да се од­ре­ди вре­ме за сва­ку по­је­ди­нач­ну ди­ску­си­ју, да се огра­ни­чи вре­ме го­во­ра по­је­ди­ног уче­сни­ка у рас­пра­ви или да му се ус­кра­ти реч, уко­ли­ко је већ го­во­рио по истом пи­та­њу и уко­ли­ко се по­на­вља у свом из­ла­га­њу.

**Гласање и одлучивање на седници Наставничког већа**

Члан 12.

Када се утвр­ди да је по­је­ди­на тач­ка днев­ног ре­да ис­цр­пље­на, ди­ску­си­ја се за­кљу­чу­је и пред­се­да­ва­ју­ћи пред­ла­же гла­са­ње ра­ди до­но­ше­ња за­кључ­ка, од­но­сно од­лу­ке.

Гла­са се на тај на­чин што се чла­но­ви из­ја­шња­ва­ју "за" или "про­тив" пред­ло­га или се уз­др­жа­ва­ју од гла­са­ња.

Јав­но гла­са­ње се вр­ши поди­за­њем ру­ке или про­зив­ком чла­но­ва, по азбуч­ном ре­ду пре­зи­ме­на.

У слу­ча­ју истог бро­ја гла­со­ва "за" и "про­тив", гла­са­ње се по­на­вља.

У слу­ча­ју да се и на­кон по­но­вље­ног гла­са­ња не мо­же утвр­ди­ти ве­ћи­на и донети одлука, сед­ни­ца се од­ла­же.

Члан 13.

За­кључ­ци, од­но­сно од­лу­ке ко­је до­но­си На­став­нич­ко ве­ће тре­ба да бу­ду фор­му­ли­са­ни та­ко да се тач­но, ја­сно и на нај­са­же­ти­ји на­чин из­ра­зи од­лу­ка На­став­нич­ког ве­ћа.

Исто­вре­ме­но са до­но­ше­њем од­лу­ке утвр­ђу­је се ко тре­ба да је из­вр­ши, на ко­ји на­чин и у ком ро­ку, што се уно­си у за­пи­сник.

Ако је у пи­та­њу од­лу­ка ко­ју тре­ба да из­вр­ши по­себ­на ко­ми­си­ја, На­став­нич­ко ве­ће ће да­ти смер­ни­це за из­вр­ше­ње или рад такве посебне комисије.

Сви до­не­ти за­кључ­ци, од­но­сно од­лу­ке На­став­нич­ког ве­ћа се из­ра­ђу­ју и об­ја­вљу­ју на огла­сној та­бли Шко­ле, нај­ка­сни­је у ро­ку од три да­на од да­на до­но­ше­ња.

Члан 14.

На по­себ­ној сед­ни­ци На­став­нич­ког ве­ћа, ко­јој при­су­ству­ју сви за­по­сле­ни, спро­во­ди се из­ја­шња­ва­ње тајним гласањем о:

1)при­ја­вље­ним кан­ди­да­ти­ма за из­бор Ди­рек­то­ра;

2)пред­ло­гу за чла­на Школ­ског од­бо­ра из ре­да за­по­сле­них.

У слу­ча­ју из ста­ва 1. овог чла­на, гла­са се гла­сач­ким ли­сти­ћи­ма ко­је је пот­пи­сао Ди­рек­тор и ко­ји су ове­ре­ни ма­лим пе­ча­том Шко­ле.

Гла­са­ње спро­во­ди ко­ми­си­ја ко­ја се са­сто­ји од пред­сед­ни­ка и два чла­на ко­ју из свог са­ста­ва име­ну­је На­став­нич­ко ве­ће.

Гла­са­ње се вр­ши на тај на­чин што се хе­миј­ском олов­ком за­о­кру­жи ред­ни број кан­ди­да­та за ко­јег се да­је по­зи­тив­но ми­шље­ње, а ли­сти­ћи се уба­цу­ју у гла­сач­ку ку­ти­ју ко­ја се на­ла­зи ис­пред ко­ми­си­је из става 4. овог члана.

Од­мах по­сле гла­са­ња ко­ми­си­ја из става 4. овог члана јав­но пре­бро­ја­ва гла­со­ве и об­ја­вљу­је ре­зул­тат гла­са­ња.

По­зи­тив­но ми­шље­ње је да­то за кан­ди­да­та ко­ји је до­био ве­ћи­ну гла­со­ва од укуп­ног бро­ја чла­но­ва На­став­нич­ког ве­ћа.

**Одр­жа­ва­ње ре­да на сед­ни­ци Наставничког већа**

Члан 15.

Ди­рек­тор, као пред­се­да­ва­ју­ћи, има пра­во и дужност да одр­жа­ва ред на сед­ни­ца­ма.

Члан 16.

Због по­вре­де ре­да на сед­ни­ца­ма, мо­гу се из­ре­ћи сле­де­ће ме­ре:

1)усме­на опо­ме­на;

2)пи­сме­на опо­ме­на уне­та у за­пи­сник;

3)од­у­зи­ма­ње ре­чи;

4)уда­љење са сед­ни­це.

Ме­ре утвр­ђе­не ставом 1. тачка 1), 2) и 3) овог чла­на из­ри­че пред­се­да­ва­ју­ћи, а ме­ру из тач­ке 4) На­став­нич­ко ве­ће, на пред­лог пред­се­да­ва­ју­ћег.

Члан 17.

Усме­на опо­ме­на из члана 16. став 1. тачка 1) Пословника из­ри­че се чла­ну Наставничког већа ко­ји сво­јим по­на­ша­њем на сед­ни­ци на­ру­ша­ва ред и од­ред­бе По­слов­ни­ка.

На­ру­ша­ва­ње ре­да и од­ре­да­ба Пословника мо­же да бу­де:

-уче­шће у ди­ску­си­ји пре до­би­ја­ња ре­чи;

-ди­ску­си­ја о пи­та­њу ко­је ни­је на днев­ном ре­ду;

-пре­ки­да­ње дру­гог ди­ску­тан­та у из­ла­га­њу, до­ба­ци­ва­ње и оме­та­ње;

-не­до­лич­но и не­при­стој­но по­на­ша­ње, вре­ђа­ње при­сут­них и сл.

Члан 18.

Пи­сме­на опо­ме­на уне­та у за­пи­сник из члана 16. став 1. тачка 2) Пословника из­ри­че се чла­ну Наставничког већа ко­ји и по­сле из­ре­че­не усме­не опо­ме­не из члана 17. Пословника на­ста­ви да на­ру­ша­ва ред и од­ред­бе По­слов­ни­ка.

Члан 19.

 Мера одузимања речи из члана 16. став 1. тачка 3) Пословника изриче се члану Наставничког већа који нарушава ред, а већ је два пута био усмено или писмено опоменут.

Члан 20.

Ме­ра уда­ље­ња са сед­ни­це из члана 16. став 1. тачка 4) Пословника из­ри­че се чла­ну Наставничког већа ко­ји:

-вре­ђа и кле­ве­та председавајућег, дру­ге чла­но­веНаставничког већа или дру­га при­сут­на ли­ца на седници;

-не по­шту­је из­ре­че­ну ме­ру од­у­зи­ма­ња ре­чи из члана 19. Пословника;

-сво­јим по­на­ша­њем оне­мо­гу­ћа­ва не­сме­та­но одр­жа­ва­ње сед­ни­це.

Ме­ра уда­ље­ња са сед­ни­це мо­же се из­ре­ћи и без прет­ход­но из­ре­че­них ме­ра, у слу­ча­ју фи­зич­ког на­па­да, од­но­сно дру­гог слич­ног по­ступ­ка ко­јим се угро­жа­ва фи­зич­ки или психички ин­те­гри­тет при­сут­них на сед­ни­ци.

Од­лу­ка о из­ри­ца­њу ме­ре уда­ље­ња са сед­ни­це до­но­си се на предлог председавајућег, јав­ним гла­са­њем чланова Наставничког већа, већином гласова од броја присутних, и мо­же се из­ре­ћи са­мо за сед­ни­цу на ко­јој је из­ре­че­на.

Члан Наставничког већа ко­ји је уда­љен са сед­ни­це ду­жан је да од­мах на­пу­сти сед­ни­цу.

Ли­ца ко­ја при­су­ству­ју сед­ни­ци, а ни­су чла­но­ви На­став­нич­ког ве­ћа, мо­гу се због на­ру­ша­ва­ња ре­да, по­сле са­мо јед­не усмене или писмене опо­ме­не, уда­љи­ти са сед­ни­це.

**Завршетак рада на седници наставничког већа**

Члан 21.

Пред­се­да­ва­ју­ћи за­кљу­чу­је сед­ни­цу ис­цр­пљи­ва­њем свих та­ча­ка днев­ног ре­да.

**III ЗАПИСНИК СА СЕДНИЦЕ НАСТАВНИЧКОГ ВЕЋА**

Члан 22.

На по­чет­ку сва­ке школ­ске го­ди­не Ди­рек­тор као пред­се­да­ва­ју­ћи од­ре­ђу­је ли­це ко­је ће во­ди­ти за­пи­сник са сед­ни­це Наставничког већа (у даљем тексту: Записник) до краја текуће школске године.

У случају одсутности или спречености записничара из става 1. овог члана да присуствује седници и и води записник, председавајући на тој седници одређује друго лице из реда чланова Наставничког већа које ће водити записник.

Стручну помоћ записничару из члана 1. овог члана, за правилно вођење записника и формулисање одлука Наставничког већа, пружа секретар Школе.

Члан 23.

За­пи­сник оба­ве­зно са­др­жи:

-ред­ни број сед­ни­це, ра­чу­на­ју­ћи од по­чет­ка текуће школ­ске го­ди­не;

-ме­сто, да­тум и вре­ме одр­жа­ва­ња седнице;

-име пред­се­да­ва­ју­ћег и за­пи­сни­ча­ра;

-име­на при­сут­них и од­сут­них чла­но­ва Наставничког већа, уз кон­ста­та­ци­ју да ли је од­су­ство на­ја­вље­но и оправ­да­но;

-име­на других при­сут­них ли­ца на седници ко­ја ни­су чла­но­ви На­став­нич­ког ве­ћа;

-кон­ста­та­ци­ју да по­сто­ји кво­рум за рад и од­лу­чи­ва­ње;

-фор­му­ла­ци­ју од­лу­ка о ко­ји­ма се гла­са­ло, оним ре­дом ко­јим су до­не­те;

-све по­дат­ке од зна­ча­ја за за­ко­ни­то до­но­ше­ње од­лу­ке (на­чин гла­са­ња, број гла­со­ва "за", "про­тив", број уз­др­жа­них и из­дво­је­них ми­шље­ња);

-из­вор­на и из­дво­је­на ми­шље­ња, за ко­ја по­је­ди­ни чла­но­ви из­ри­чи­то тра­же да уђу у за­пи­сник;

-вре­ме ка­да је сед­ни­ца за­вр­ше­на или пре­ки­ну­та;

-пот­пи­се пред­се­да­ва­ју­ћег и за­пи­сни­ча­ра.

Члан 24.

Из­ме­не и до­пу­не За­пи­сни­ка мо­гу се вр­ши­ти са­мо при­ли­ком ње­го­вог усва­ја­ња на наредној седници, са­гла­сно­шћу ве­ћи­не од укуп­ног бро­ја чла­но­ва На­став­нич­ког ве­ћа.

Члан 25.

За­пи­сник се чу­ва у ар­хи­ви Шко­ле, са за­пи­сни­ци­ма оста­лих ор­га­на Шко­ле, као до­ку­мент трај­не вред­но­сти.

Члан 26.

Из­вод из За­пи­сни­ка, са од­лу­ка­ма и за­кључ­ци­ма до­не­тим на сед­ни­ци На­став­нич­ког ве­ћа, об­ја­вљу­је се на огла­сној та­бли Шко­ле, у ро­ку од три да­на од да­на одр­жа­ва­ња сед­ни­це на ко­јој је усво­јен.

Члан 27.

О из­вр­ша­ва­њу свих од­лу­ка до­не­тих на сед­ни­ца­ма На­став­нич­ког ве­ћа ста­ра се Директор.

**IV ЗАВРШНЕ ОДРЕДБЕ**

Члан 28.

На сва пи­та­ња ко­ја ни­су уре­ђе­на По­слов­ни­ком при­ме­њују се од­ред­бе закона, подазконских аката и Ста­ту­та.

Ту­ма­че­ња од­ре­да­ба По­слов­ни­ка да­је Школ­ски од­бор.

На­став­нич­ко ве­ће мо­же обра­зо­ва­ти стал­не или по­вре­ме­не ко­ми­си­је ра­ди из­вр­ша­ва­ња по­је­ди­них по­сло­ва из сво­је над­ле­жно­сти.

Члан 29.

Сту­па­њем на сна­гу овог По­слов­ни­ка пре­ста­је да ва­жи По­слов­ник о ра­ду На­став­нич­ког ве­ћа Основне школе „Доситеј Обрадовић“ Фаркаждин, број 382 од 30.06.2022. године.

Члан 30.

Овај По­слов­ник сту­па на сна­гу осмог да­на од дана об­ја­вљи­ва­ња на огла­сној та­бли Школе.

У Фаркаждину, 04.11.2024. године

 **Председник Школског одбора**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Борислава Ивков**

\* Овај Пословник је објављен на огласној табли Школе 04.11.2024. године

 Секретар

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Стеван Џелетовић